Komisijos sprendimas
2001 m. gruodžio 28 d.
iš dalies keičiantis Sprendimą 97/232/EB, pateikiantį trečiųjų šalių, iš kurių valstybės narės leidžia importuoti avis ir ožkas, sąrašus
(pranešta dokumentu Nr. C(2001) 4650)
(tekstas svarbus EEE)
(2002/3/EB)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1], su paskutiniais pakeitimais, padarytais Reglamentu (EB) Nr. 1452/2001 [2], ypač į jo 3 straipsnio 1 dalį ir 8 straipsnį,
kadangi:
(1) Tarybos direktyva 91/68/EEB [3] su paskutiniais pakeitimais, padarytais Komisijos sprendimu 2001/10/EB [4], nustato gyvūnų sveikatos sąlygas, taikomas avių ir ožkų prekybai Bendrijos viduje.
(2) Komisijos sprendimas 97/232/EB [5] su paskutiniais pakeitimais, padarytais Sprendimu 2001/600/EB [6], sudaro sąrašus trečiųjų šalių, iš kurių valstybės narės leidžia įvežti avis ir ožkas.
(3) Rumunijoje apie Brucellosis melitensis ligos atvejus reikia pranešti jau mažiausiai penkerius metus, bet jau mažiausiai penkeri metai kaip oficialiai nebuvo patvirtintas nė vienas atvejis, o skiepijimas uždraustas jau bent trejus metus; todėl ši šalis laikosi Direktyvos 91/68/EEB A priedo 1.II skyriaus 1 dalies b punkte nustatytų reikalavimų.
(4) Po Komisijos delegacijos apsilankymo 2001 m. liepos mėnesį atrodo, kad Rumunijos kompetentingų veterinarijos tarnybų kontrolė ir gyvūnų sveikatos padėtis Brucella melitensis atžvilgiu yra patenkinama.
(5) Be to, Rumunija įsipareigoja laikytis Direktyvos 91/68/EEB A priedo 1.II skyriaus 2 dalies, ir todėl Rumunijos ūkiai, įsigiję avis ir ožkas, turi laikytis Direktyvos 91/68/EEB A priedo 1.I.D skyriuje nustatytų sąlygų.
(6) Todėl Rumunija tenkina sąlygas, kad galėtų būti oficialiai pripažinta šalimi, kurioje nėra Brucellosis melitensis ligos atvejų, ir Sprendimas 97/232/EB turi būti atitinkamai iš dalies pakeistas.
(7) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Vietoj Sprendimo 97/232/EB "5 DALIS" įrašomas šio sprendimo priedas.
2 straipsnis
Šis sprendimas taikomas nuo 2002 m. sausio 1 d.
3 straipsnis
Šis sprendimas yra skirtas valstybėms narėms.
Priimta Briuselyje, 2001 m. gruodžio 28 d.